Napirend előtt:….szám

**E L Ő T E R J E S Z T É S**

**A Képviselő-testület 2023. február 28-i rendes ülésére**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette:……………………………………..

dr. Silye Tamás

jegyzői igazgató

Egyeztetve: …………………………………….

dr. Varga Előd Bendegúz

alpolgármester

Látta: ……………………………………..

dr. Szalai Tibor

jegyző

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
168/2022.(V.31.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában álló üres lakásokra meghirdetett pályázati felhívás szempontrendszerébe – az esélyegyenlőség magasabb szintű érvényesítése érdekében – kerüljön be a sérülékeny társadalmi csoportokhoz való tartozás ténye, valamint iránymutatásként fogalmazza meg, hogy a sérülékeny társadalmi csoportokhoz való tartozás körülményét a pályázati eljárást lezáró döntései meghozatala során a Közoktatási, Közművelődési, Sport, Egészségügyi, Szociális és Lakásügyi Bizottság, illetve a Gazdasági és Tulajdonosi Bizottság vegye figyelembe.

Sérülékeny társadalmi csoportok különösen:

-        fogyatékkal élő személyek

-        megváltozott munkaképességű emberek

-        szociális, gyermekvédelmi, gyermekjóléti tartós vagy átmeneti intézményekből kikerülő emberek

-     gyermekét egyedül nevelő szülő

-     három vagy több gyermeket egy háztartásban nevelő szülők

-        30 év alatti pályakezdők

-        utcai szociális gondozó szolgálat által a II. kerület területén nyilvántartott hajléktalanok

A Képviselő-testület felkéri a Humánszolgáltatási Igazgatóság vezetőjét, hogy a szempontrendszer részleteit dolgozza ki.

**Felelős:** polgármester

**Határidő:** 180 nap

(18 képviselő van jelen, 18 igen, egyhangú)

**A határozat végrehajtását végzi**: **Vagyonhasznosítási Osztály**

**Végrehajtás:** A sérülékeny csoportba tartozás szempontrendszere a Humánszolgáltatási Igazgatóság részéről kidolgozásra és megküldésre került a Vagyonhasznosítási és Ingatlan-nyilvántartási osztályvezető részére, aki intézkedett a pályázatok kiírásában, majd azok elbírálásában történő érvényesítéséről.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
336/2022.(X.13.) képviselő-testületi határozata**

A Képviselő-testület úgy dönt, hogy támogatja a Budapest Főváros II. Kerületi Önkormányzat és Esztergályhorváti Község Önkormányzata közötti kulturális, gazdasági és idegenforgalmi kapcsolatok kölcsönös kialakítását és fejlesztését célzó, illetve a felek közös érdekeit szolgáló egyéb területekre kiterjeszthető testvér-települési megállapodás megkötését.

A Képviselő-testület felhatalmazza a polgármestert, hogy a határozati javaslat mellékletét képező testvér-települési és együttműködési megállapodást aláírja a szükséges technikai jellegű kiegészítésekkel.

**Felelős:** Polgármester

**Határidő:** 90 nap

(19 képviselő van jelen, 19 igen, egyhangú)

**A határozat végrehajtását végzi:** Polgármesteri titkárságvezető

**Végrehajtás**: Esztergályhorváti Község Önkormányzatának Képviselő-testülete a 2022. október 27-én megtartott testületi ülésén a testvértelepülési kapcsolat kialakításáról szóló megkeresésünket megtárgyalta és a testvértelepülési együttműködési megállapodást a benne foglaltakkal a 84/2022.(X.27.) határozatában kölcsönösen köszönettel elfogadta. 2022. december 13-án Brunner Tibor, mint Esztergályhorváti Község Önkormányzat polgármestere és Örsi Gergely, mint Budapest Főváros II. Kerületi Önkormányzat polgármestere az együttműködési megállapodást aláírták.

**Kérjük a határozat végrehajtásáról szóló beszámoló elfogadását**

**Budapest Főváros II. ker. Önkormányzat  
337/2022.(X.13.) képviselő-testületi határozata**

A Képviselő-testület úgy dönt, hogy támogatja a Budapest Főváros II. Kerületi Önkormányzat és a Besiktas Városi Tanács között létrejövő testvérvárosi megállapodás aláírását, egyúttal felhatalmazza a Polgármestert a megállapodás aláírására.

**Felelős:** Polgármester

**Határidő:** 90 nap

(20 képviselő van jelen, 20 igen, egyhangú)

**A határozat végrehajtását végzi:** Polgármesteri koordinátor

**Végrehajtás:** A testvérvárosi megállapodás aláírása 2022. november 25-én megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
381/2022.(XI.17.) képviselő-testületi határozata**

A Képviselő-testület úgy dönt, hogy a Budapest Főváros II. kerületi Önkormányzat az Interreg Duna Transznacionális Program keretében konzorcium vezető tagjaként pályázatot nyújtson be. A Képviselő-testület felhatalmazza a Polgármestert, hogy a konzorciumi tagokkal a szükséges egyeztetéseket a pályázat beadása érdekében folytassa le, majd a pályázat második fordulóba jutása esetén a pénzügyi kötelezettség vállalása érdekében az ügyet újabb képviselő-testületi tárgyalásra terjessze elő.

**Felelős:** Polgármester

**Határidő:** 2023. január 31.

(17 képviselő van jelen, 17 igen, egyhangú)

**A határozat végrehajtását végzi:** Polgármesteri koordinátor

**Végrehajtás:** A DANTOUR című pályázatot 2022. november 18-án benyújtottuk. 2023. április végén, május elején várható döntés az előpályázatokról, a továbbjutóknak nyár közepéig kell majd elkészíteni a teljes pályázatot, a végső támogatási döntést októberre tervezik.

**Kérjük a határidő meghosszabbítását 2023. május 31-ig.**

**Budapest Főváros II. ker. Önkormányzat  
390/2022.(XI.24.) képviselő-testületi határozata**

A Képviselő-testület úgy dönt, hogy a Budapest Főváros XI. Kerületi Újbuda Önkormányzatával (1113 Budapest, Bocskai út 39.-41.) az időskorúak átmeneti ellátására - a határozat melléklete szerinti tartalommal - 4 fő II. kerületi lakcímmel rendelkező lakos tekintetében 2023. január 1. napjától egyező akaratnyilvánítással határozatlan idejű megállapodást köt, s egyben felhatalmazza a Polgármestert a Megállapodás aláírására.

**Felelős:** Polgármester

**Határidő:** 2023. január 1.

(18 képviselő van jelen, 18 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A megállapodást a szerződő felek aláírták, a II. kerület részéről 2022. december 15. napján, a XI. Kerület Újbuda Önkormányzata – az igazgatási szünet miatt – 2023. január 6-án.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
411/2022.(XII.15.) képviselő-testületi határozata**

A Képviselő-testület úgy dönt, hogy a Fény Utcai Piac Kft. Felügyelő Bizottsága által a 28/2022.(XI.30.) határozattal elfogadni javasolt Szervezeti és Működési Szabályzatot - a határozat melléklete szerinti tartalommal – elfogadja, egyben felkéri az ügyvezetőt a szükséges intézkedések megtételére.

Felelős: Polgármester

Határidő: 2023. január 31.

(20 képviselő van jelen, 19 igen, 0 nem, 1 tartózkodás)

**A határozat végrehajtását végzi: Jegyzői Titkárság vezetője**

**Végrehajtás:** A Fény Utcai Piac Kft. SzMSz-e 2022. december 15-én aláírásra került, és ugyanezen a napon hatályba is lépett.

**Budapest Főváros II. ker. Önkormányzat  
414/2022.(XII.15.) képviselő-testületi határozata**

A Képviselő-testület úgy dönt, hogy a Budapest II. kerület, Endrődi Sándor utca 48. szám alatt, a Dél-afrikai Köztársaság rezidenciája előtt parkolni tilos tábla kihelyezéséhez és ingyenes kizárólagos várakozóhelyek kijelöléséhez, a 12467/2 hrsz-ú önkormányzati közterület vonatkozásában a

***tulajdonosi hozzájárulást nem adja meg.***

**Felelős:** Polgármester

**Határidő**: 2023. január 31.

(20 képviselő van jelen, 20 igen, egyhangú)

**A határozat végrehajtását végzi**: Műszaki Osztály vezetője

**Végrehajtás:** A Budapest, II. kerület Endrődi Sándor utca 48. szám alatti Dél-afrikai Köztársaság rezidenciája előtt parkolni tilos tábla kihelyezésére és ingyenes kizárólagos várakozóhelyek kijelölésére vonatkozó határozat  2022. december 20-án megküldésre került a Budapest Közút Zrt. részére, így a határozatban foglaltak teljesítése megtörtént.

**Budapest Főváros II. ker. Önkormányzat  
415/2022.(XII.15.) képviselő-testületi határozata**

A Képviselő-testület úgy dönt, hogy a Venezuelai Bolivári Köztársaság Nagykövetsége részére ingyenes kizárólagos várakozóhelyek kijelölését, a Budapest II. kerület, Nagyajtai utca 19. számmal szemközti oldalon, a 12021 hrsz-ú önkormányzati közterület vonatkozásában a

***tulajdonosi hozzájárulást nem adja meg.***

**Felelős:** Polgármester

**Határidő**: 2023. január 31.

(20 képviselő van jelen, 20 igen, egyhangú)

**A határozat végrehajtását végzi**: Műszaki Osztály vezetője

**Végrehajtás:** A Budapest, II. kerület Nagyajtai utca 19. szám alatti Venezuelai Bolivári Köztársaság Nagykövetsége részére ingyenes, kizárólagos várakozóhelyeknek a Nagyajtai utca 19. számmal szemközti oldalon történő kijelölésére vonatkozó határozat 2022. december 20-án megküldésre került a Budapest Közút Zrt. részére, így a határozatban foglaltak teljesítése megtörtént.

**Budapest Főváros II. ker. Önkormányzat  
416/2022.(XII.15.) képviselő-testületi határozata**

A Képviselő-testület úgy dönt, hogy a Budapest II. kerület, Ezredes utca 6. szám előtt, a Budapest Főváros II. Kerületi Önkormányzat tulajdonában lévő közterületen (13089 hrsz.), a Fillér utcai háziorvosi rendelő orvosai számára 1 db kizárólagos várakozóhely kijelöléséhez és annak díjmentes használatba adásához a

***tulajdonosi hozzájárulását megadja.***

**Felelős:** Polgármester

**Határidő**: 2023. január 31.

(20 képviselő van jelen, 20 igen, egyhangú)

**A határozat végrehajtását végzi**: Műszaki Osztály vezetője

**Végrehajtás:** A Budapest, II. kerület Ezredes utca 6. szám előtt, a Fillér utcai háziorvosi rendelő orvosai számára 1 db kizárólagos várakozóhely kijelölésére vonatkozó határozat 2022. december 20-án megküldésre került a Budapest Közút Zrt. részére, így a határozatban foglaltak teljesítése megtörtént.

**Kérjük a 414-415-416. számú határozatok végrehajtásáról szóló beszámoló elfogadását.**

**Budapest Főváros II. ker. Önkormányzat  
420/2022.(XII.15.) képviselő-testületi határozata**

A Képviselő-testület úgy dönt, hogy az INTER-AMBULANCE Egészségügyi Szolgáltató Zrt-vel a központi gyermek háziorvosi ügyeletre 2019. május 1. napjától határozatlan időre kötött feladat ellátási szerződés módosításához 2023. január 1-jétől a szükséges forrást összesen 2 400 000,- Ft/hó (önkormányzati rész 1 800 000 Ft + a Nemzeti Egészségbiztosítási Alapkezelő finanszírozása 600 000,- Ft) biztosítja.

**Felelős:** polgármester

**Határidő:** 2023. január 1.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
421/2022.(XII.15.) képviselő-testületi határozata**

A Képviselő-testület úgy dönt, hogy az Országos Orvosi Ügyelet Egészségügyi Szolgáltató Közhasznú Nonprofit Korlátolt Felelősségű Társasággal a központi felnőtt háziorvosi ügyeletre 2018. október 1. napjától határozatlan időre kötött feladat ellátási szerződés módosításához 2023. január1-jétől szükséges forrást összesen 9 850 000,- Ft/hó (önkormányzati rész 6 150 000 Ft + a Nemzeti Egészségbiztosítási Alapkezelő finanszírozása 3 700 000,- Ft) biztosítja.

**Felelős:** polgármester

**Határidő:** 2023. január 1.

(19 képviselő van jelen, 19 igen, egyhangú)

**A 420-421. számú határozatok végrehajtását végzi**: Intézményirányítási Osztály vezetője

**Végrehajtás:** A feladatellátási szerződések a felek által 2023. január 16-án aláírásra került.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat  
427/2022.(XII.15.) képviselő-testületi határozata**

A Képviselő-testület úgy dönt, hogy a kezdeményezi fővárosi tulajdonú területek parkolás üzemeltetésére irányuló Együttműködési Megállapodás módosítását a várakozási övezet bővítés kapcsán, a határozati javaslat mellékletét képező tervezet szövegezésével.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 2022. december 22.

(20 képviselő van jelen, 20 igen, egyhangú)

**A határozat végrehajtását végzi**: Parkolási Osztály vezetője

**Végrehajtás:** A Főváros részéről időközben érkezett egy megkeresés, mely szerint ők további módosítást szeretnének, ezért a 427/2022. (XII. 15.) képviselő-testületi határozattal elfogadott módosítás anyaga nem kerül aláírásra a Felek által, további egyeztetések zajlanak és az így véglegesítésre kerülő módosítás lesz elfogadva. A Főváros részéről érkezett tájékoztatás szerint február végén tervez a Főváros hivatalán belül egy olyan széleskörű, a parkolási bevételek elszámolásával kapcsolatos szakmai egyeztetést, amelynek megtörténtéig nem tudnak tovább lépni a velünk való egyezetésben.

**Kérjük a határozat végrehajtásáról szóló határidő meghosszabbítását 2023. augusztus 31-ig.**

**Budapest Főváros II. ker. Önkormányzat  
429/2022.(XII.15.) képviselő-testületi határozata**

A Képviselő-testület úgy dönt, hogy felkéri a kizárólagos tulajdonában álló gazdasági társaságainak vezetőit, hogy a társaságaik vonatkozásában az esélyegyenlőségi tervet oly módon dolgozzák ki, illetve vizsgálják felül, hogy évi 48 órát meg nem haladó munkaidő-kedvezmény, vagy az otthonról dolgozás lehetősége legyen biztosítva a krónikus betegségben szenvedő, rendszeres kezelésre járó munkavállalóiknak. Illetve ugyanezen kedvezmény, vagy az otthonról dolgozás lehetősége legyen biztosítva a menstruációs fájdalmaktól szenvedőknek is.

A Képviselő-testület továbbá úgy dönt, hogy felkéri Budapest II. kerületi Polgármesteri Hivatal Jegyzőjét, hogy a Hivatal Esélyegyenlőségi Tervét vizsgálja felül és tegye lehetővé az évi 48 órát meg nem haladó munkaidő-kedvezményt, vagy az otthonról dolgozás lehetőségét a menstruációs fájdalmaktól szenvedőknek is.

**Felelős:** Polgármester

**Határidő:** 2023. január 31.

(19 képviselő van jelen, 18 igen, 0 nem, 1 tartózkodás)

**A határozat végrehajtását végzi**: Alpolgármester

**Végrehajtás:** Budapest Főváros II. Kerületi Önkormányzatának kizárólagos tulajdonában levő cégei elfogadták az esélyegyenlőségi tervet.

Budapest II. kerületi Polgármesteri Hivatal I/301-1/2023. és a I/301-2/2023. jegyzői intézkedéseiben szabályozta a fentieket.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
430/2022.(XII.15.) képviselő-testületi határozata**

A Képviselő-testület felhatalmazza a Polgármestert a Budapest II. Kerületi Önkormányzat és a Philip Morris Magyarország Cigaretta Kereskedelmi Kft. között létrejövő együttműködés megállapodás aláírására az esetlegesen szükségessé váló technikai jellegű módosításokkal.

**Felelős:** Polgármester

**Határidő:** 30 nap

(17 képviselő van jelen, 17 igen, egyhangú)

**A határozat végrehajtását végzi**: Polgármesteri koordinátor

**Végrehajtás:** Az együttműködési megállapodás aláírása 2023. január 23-án megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
435/2022.(XII.15.) képviselő-testületi határozata**

A Képviselő-testület feladat- és hatáskörében eljárva a **Siemens Energy Korlátolt Felelősségű Társasággal szemben** (székhely: 1158 Budapest, Késmárk utca 24-28., cégjegyzékszám: 01-09-345695) a TBL-583 frsz-ú gépjárművel történő szabálytalan várakozás tekintetében, a közösségi együttélés alapvető szabályait sértő magatartás miatt **közigazgatási bírság kiszabása ügyében** – 2022. október 12. napján kelt XVII-799-4/2022. ügyiratszámon – hozott határozattal szemben **benyújtott fellebbezéséről a mellékelt határozat szerint dönt.**

**Felelős:** Polgármester

**Határidő:** 2023. január 31.

(19 képviselő van jelen, 19 igen, egyhangú)

**A határozat végrehajtását végzi**: Környezetvédelmi Osztály vezetője

**Végrehajtás:** A II. fokú határozatot 2022. december 21. napján elektronikus úton megküldtük a SIEMENS ENERGY KFT. részére. A hivatali kapun keresztül visszaigazolt letöltési igazolás tanúsága szerint az ügyfél a határozatot 2022. december 21. napján letöltötte, ezáltal 2022. december 21. napján véglegessé vált. A közigazgatási bírság összege 2022. december 21. napján befizetésre került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
436/2022.(XII.15.) képviselő-testületi határozata**

A Képviselő-testület feladat- és hatáskörében eljárva a **Dr. Gere Dávid ügyvéd** (1095 Budapest, Soroksári út 18. II/29.) **meghatalmazott jogi képviselő útján a Fern Street Invest Kft.** (Cg.01-09-338406, székhely: 1026 Budapest, Gárdonyi Géza út 27-33 A ép. vezető tisztségviselő: Domján Balázs Dániel ügyvezető) a **1025 Budapest, Páfrány út 9. szám alatti, 11670 hrsz.-ú**  magáningatlanon történt fás szárú növények engedély nélküli kivágása ügyében – a **XVII/381-5/2022**. ügyiratszámú, 2022. szeptember 23-án kelt - hozott elsőfokú módosított határozattal szemben **benyújtott fellebbezéséről** a mellékelt határozat szerint dönt.

**Felelős:** Polgármester

**Határidő:** 2023. január 31.

(19 képviselő van jelen, 19 igen, egyhangú)

**A határozat végrehajtását végzi**: Környezetvédelmi Osztály vezetője

**Végrehajtás:** A II. fokú határozatról szóló tájékoztatást 2022. december 21. napján, elektronikus úton megküldtük Dr. Gere Dávid ügyvéd részére.

A hivatali kapun keresztül visszaigazolt letöltési igazolás tanúsága szerint az Ügyfél a tájékoztatót 2022. december 21. napján átvette, a döntés ellen közigazgatási pert indított.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
437/2022.(XII.15.) képviselő-testületi határozata**

A Képviselő-testület feladat- és hatáskörében eljárva a dr. Farkas Márta Mária (tartózkodási hely: 1025 Budapest, Pusztaszeri út 44. 1. ajtó) 1025 Budapest, Pusztaszeri út 44. szám alatt 15251/2 hrsz-ú magáningatlanon történt fás szárú növények engedély nélküli kivágása ügyében a Fővárosi Törvényszék 49.K.700.760/2022/5. ügyszámú ítélete alapján megismételt eljárásban a mellékelt határozat szerint dönt.

**Felelős:** Polgármester

**Határidő:** 2023. január 25.

(19 képviselő van jelen, 19 igen, egyhangú)

**A határozat végrehajtását végzi**: Környezetvédelmi Osztály vezetője

**Végrehajtás:** A Fővárosi Törvényszék 4.K.700.760/2022/5. ügyszámú ítéletével a 2021. december 21. napján kelt 461/2021. (XII.16.) másodfokú hatóság határozatát megsemmisítette és Budapest Főváros II. Kerületi Önkormányzatot új eljárás lefolytatására kötelezte.

Ezen új, megismételt eljárás során Budapest Főváros II. Kerületi Önkormányzat Képviselő-testülete meghozta a 437/2022. (XII. 15.) határozatában a döntését, mely 2022. december 21. napján került kipostázásra az Ügyfél részre. Az Ügyfél 2022. december 27. napján átvette a döntést, ellene ismét közigazgatási pert indított.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
438/2022.(XII.15.) képviselő-testületi határozata**

A Képviselő-testület **Kollarics Flóra Ügyvédi Iroda képviseletében Dr. Kollarics Flóra** (1056 Budapest,Nyáry Pál u. 10. V. em. 1.) a CityNext Média Zrt. (1021 Budapest, Hűvösvölgyi út 125.) meghatalmazásából eljárva a 1023 Budapest, Zsigmond tér 1-4. szám előtti közterületen (hrsz.: 14576) 1 db CityBoard elhelyezése tárgyában kiadott 2022. október 24. napján kelt, XXXVI/941-7/2022 ügyiratszámú határozat ellen benyújtott fellebbezésről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2023. január 30.

(19 képviselő van jelen, 19 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** A döntést 2022. december 20. napján, hivatali kapun keresztül az ügyfél részére megküldtük, melyet az ügyfél, az elektronikus letöltési igazolás alapján 2022. december 21. napján átvett. A döntés 2022. december 21. napján a közléssel véglegesé vált.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
3/2023.(I.19.) képviselő-testületi határozata**

A Képviselő-testület úgy dönt, hogy tudomásul veszi a Fővárosi Önkormányzatot és a kerületi önkormányzatokat osztottan megillető bevételek 2023. évi megosztásáról szóló Főv. Kgy. rendelettervezetben foglaltakat.

**Felelős:** Polgármester

**Határidő:** 2023. január 22.

(17 képviselő van jelen, 17 igen, egyhangú)

**A határozat végrehajtását végzi**: Gazdasági Igazgató

**Végrehajtás:** A Fővárosi Önkormányzatot tájékoztatása 2023. január 20-án megtörtént e-mail útján, amiben a határozat hiteles kivonatát is csatoltuk.

Budapest Főváros II. Kerületi Önkormányzat 2023. évi költségvetési tervében is a Forrásmegosztásnak megfelelően megállapított, a II. kerületet megillető tervszámok kerültek feltüntetésre.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
15/2023.(I.26.) képviselő-testületi határozata**

A Képviselő-testület úgy dönt, hogy a 211/2017.(VIII. 29.) határozatával elfogadott, 224/2017.(IX.28.) határozatával kiegészített, valamint a 291/2017.(XII. 19.), 226/2018.(X.25.), 249/2018.(XI.27.), 191/2019.(IX.24.), 367/2019.(XII.19.) 6/2020.(I.23.) és 59/2020. (II.27.), 165/2020.(VI.25.), 384/2020.(XII.17.) határozataival módosított, - jelen határozat mellékletét képező - Budapest II. kerületi Polgármesteri Hivatal Szervezeti és Működési Szabályzatát 2023. február 1-jei hatállyal elfogadja.

**Felelős:** Polgármester

**Határidő:** 2023. január 31.

(18 képviselő van jelen, 18 igen, egyhangú)

**A határozat végrehajtását végzi**: Jegyzői Igazgató

**Végrehajtás:** A Hivatali szmsz módosításnak megfelelően a szervezet átalakítás 2023. február 1. napjával megtörtént. A Hivatali osztályok a változásról tájékoztatva lettek.

**Kérjük a határozat végrehajtásáról szóló beszámoló elfogadását.**

**H a t á r o z a t i j a v a s l a t**

A Képviselő-testület a

* **168,336,337,390,411,414,415,416,420,421,429,430,435,436,437,438/2022.**
* **3,15/2023.**

határozatok végrehajtásáról szóló beszámolót elfogadja,

és a

* **381/2022.** határozat végrehajtási idejét 2023. május 31. napjáig meghosszabbítja,
* **427/2022.** határozat végrehajtási idejét meghosszabbítja 2023. augusztus 31.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

**Budapest, 2023. február 20.**

**Örsi Gergely**

**Polgármester**